Nordjyske Oliver Abildgaard skifter til den skotske storklub Celtic.

Den traditionsrige klub Celtic præsenterede omkring midnatstid en ny spiller. Her er tale om nordjyske Oliver Abildgaard. - Det glæder Celtic Football Club at kunne annoncere aftalen med den danske midtbanespiller Oliver Abildgaard på en aftale, som gælder sæsonen ud, skriver klubben på sin hjemmeside . Den 26-årige midtbanespiller kommer til Celtic fra russiske Rubin Kazan, som sidste år rykkede ned i den næstbedste række. - Jeg har set frem til den her dag, lige siden jeg hørte, at det var en mulighed at komme hertil, fortæller Oliver Abildgaard, der fremover skal spille i nummer 28. Video: Se hvad danskeren siger om skiftet Oliver Abildgaard, som står noteret for én landskamp for Danmark, er Celtics niende signing i sommerens transfervindue. Lige nu har de forsvarende skotske mestre maksimumpoint - altså 15 point - efter sæsonens første fem kampe. På andenpladsen i ligaen ligger rivalerne Rangers FC. Oliver Abildgaard nåede at spille 91 kampe for AaB i perioden fra 2015 til 2020.